hotchpotch/miracl-hf-unified huggingface dataset:
फेदेरिका मुनसेनी
फेदेरिका मुनसेनी ई मान्ये (; 12 फ़रवरी 1905 – 14 जनवरी 1994) स्पेनी कातालोन्याई अराजकतावादी और बुद्धिजीवी थीं। ये स्पेनी गृहयुद्ध के समानांतर घटित हुई स्पेनी क्रान्ति के दौरान स्पेन की स्वास्थ्य और सामाजिक नीति मंत्री थीं। राजनितिक जीवन के अलावा मुनसेनी कवि, उपन्यासकार, निबंधकार और बच्चों की लेखिका भी थीं, जिन्होंने अराजकतावादी नारीवाद और अराजकतावादी नग्नतावाद का भी प्रचार किया।
मुनसेनी का जन्म स्पेन की राजधानी मैड्रिड में कातालोन्याई परिवार में 12 फ़रवरी 1905 को हुआ था। इनके माता व पिता दोनों अराजकतावादी पत्रिका "ला रेविस्ता ब्लांका" (1898–1905) के सह-सम्पादक थे। इनके स्वयं के शब्दों के अनुसार एक ऐसे परिवार की बेटी थीं जो पुरानी अराजकतावादी विचारधारा में विशवास रखता था। इनके पिता जॉन मुनसेनी सत्तावादी विरोधी लेखक और प्रचारक थे तथा इनकी माता सोलेदाद गुस्तावो स्वयं अराजकतावादी कार्यकर्ता थीं। 1912 में इनका परिवार वापस अपने मूल क्षेत्र कातालोन्या रहने चला गया जहाँ उन्होंने एक प्रकाशन कम्पनी की स्थापना की जिसका मुख्य उद्देश्य या विशेषता मुक्तिवादी साहित्य का प्रकाशन था।
मुनसेनी अराजकतावादी मज़दूर संघ सीएनटी (स्पेनी: "Confederación Nacional del Trabajo") की सदस्य रहीं और "सोलिदारिदाद ओब्रेरा", "टीयरे ई लिब्रताद" और "नुएवा सेन्दा" जैसी अराजकतावादी पत्रिकाओ के लिए लेख लिखे। 1927 में इन्होंने ऍफ़एआई (स्पेनी: "Federación Anarquista Ibérica") की सदस्यता प्राप्त की।
स्पेनी गृहयुद्ध के दौरान मुनसेनी ने गणतंत्रवादी सरकार का समर्थन किया। इन्होंने गणतंत्रवादी अधिकृत क्षेत्र में अहिंसा के प्रयासों के प्रति विरोध दर्ज किया। नवम्बर 1936 में मुनसेनी को फ्राँसिस्को लार्गो क्बायेरो ने स्वास्थ्य मंत्री नियुक्त किया। इस नियुक्ति के पश्चात ये स्पेन के इतिहास में पहली ऐसी महिला बनीं जिन्होंने सरकार में कैबिनेट मंत्रालय सम्भाला। ये पश्चिमी यूरोप में की कुछ उन पहली महिला मंत्रियों में से भी एक थी; इनसे पहले केवल डेनमार्क और फिनलैंड में महिलाओं को सरकार में मंत्री के तौर पर शामिल किया गया था।
स्वास्थ्य मंत्री के तौर पर मुनसेनी ने सार्वजनिक स्वास्थ्य सेवा में बड़े बदलाव लाने का लक्ष्य रखा जिस से गरीबो और श्रमिक वर्ग की आवश्यकताओं का ध्यान रखा जा सके। इस उद्देश्य पूर्ति के लिए इन्होंने विकेन्द्रीकृत, स्थानीय रूप से अनुक्रियाशील और निवारक स्वास्थ्य देखभाल कार्यक्रमों का समर्थन किया।
स्पेनी गृहयुद्ध में इनकी भूमिका की वजह से मुनसेनी को स्पेन से 1939 में निर्वासित कर दिया गया था। निर्वासन के पश्चात ये फ्रांस रहने चली गईं। वहाँ रह कर इन्होंने कई किताबो की रचना की, हालांकि इनमें से केवल कुछ ही राजनीति से सम्बन्धित थीं। फ्रांस के तुलूज़ शहर में 14 जनवरी 1994 को इनकी मृत्यु हुई।
एंटन (कंप्यूटर)
एंटन (अँग्रेजी: Anton) डी॰ ई॰ शॉ रिसर्च के द्वारा न्यूयॉर्क में बनाया गया एक सुपर कंप्यूटर है। यह प्रोटीन और अन्य जैविक अणुओं के अनुकरण की आणविक गतिशीलता के लिए एक विशेष उद्देश्य प्रणाली है। एंटन मशीन पर्याप्त संख्या में उपयोग-विशिष्ट एकीकृत सर्किटों से युक्त होती हे, जोकि एक विशेष उच्च गति तथा त्रि आयामी टोरस्र्स नेटवर्क से जुड़े होते हैं। रिकेन द्वारा विकसित माइडग्रेप-3 के विपरीत एंटन विशेषीकृत एसिक्स पर पूरी तरह से अपनी संगणना चलाता है। प्रत्येक एंटन दो संगणनात्मक उपप्रणालियों से युक्त होता है। अधिकांश स्थिरविद्युत और वान-डर-वाल्स बल की गणना उच्च प्रवाह क्षमता वाली अंतःक्रिया उपप्रणाली (HTIS) द्वारा किया जाता है तथा शेष गणना जोकि बंधन बलों तथा फास्ट फूरियर रूपांतरण (लंबी दूरी स्थिरविद्युत के लिए इस्तेमाल) युक्त होती है, लचीली उपप्रणाली से होती है। एंटन सुपरकंप्यूटर का नामकरण एंटन वैन लिउवेनहोएक के नाम पर किया गया क्योकि उन्होंने उच्च परिशुद्धता वाला ऑप्टिकल उपकरण बनाया जिससे पहली बार विस्तृत विविधता के उत्तक तथा कोशिकाओं को देखा।
माई एसक्यूल
माई एसक्यूल ("MySQL") विश्व की दूसरी सबसे व्यापक रूप से उपयोग की जाने वाली मुक्त-स्रोत और सम्बन्धपरक डाटाबेस प्रबन्धन प्रणाली है। इसके नाम का माई ("My") भाग इसके सह-संस्थापक माइकल विदेनिउस की पुत्री के नाम पर है और एसक्यूएल -सीक्वेंशिअल क्यूइंग लैंग्वेज ("SQL") डाटाबेस में प्रयुक्त होने वाली क्वेरी भाषा है। जीएनयू जनरल पब्लिक लाइसेंस की शर्तों के अनुसार माई एसक्यूल ऑरेकल कॉर्पोरेशन से पहले स्वीडिश कम्पनी माईएसक्यूल एबी के स्वामित्व में एक एकल फर्म थी। माई एसक्यूल वेब अनुप्रयोगों में प्रयोग के लिए डेटाबेस का एक लोकप्रिय विकल्प है। वाणिज्यिक उपयोग के लिए माई एसक्यूल के कई भुगतान वाले संस्करण उपलब्ध हे जो अतिरिक्त कार्यक्षमता की पेशकश करते हैं।
चलनिधि समायोजन सुविधा
चलनिधि समायोजन सुविधा (Liquidity Adjustment Facility or LAF, अंग्रेज़ी में - लिक्विडिटी एडजस्टमेंट फैसिलिटी) भारतीय रिज़र्व बैंक द्वारा बैंकों को दी गई एक सुविधा है। यह मौद्रिक नीति के क्रियान्वयन में प्रयुक्त किया जाने वाला एक प्रमुख टूल है।
इसके अंतर्गत रेपो और रिवर्स रेपो आते हैं, जिनकी दरों पर नियंत्रण करके भारतीय रिज़र्व बैंक बाज़ार में उपलब्ध मुद्रा को नियंत्रित करता है।
भारत की मौद्रिक नीति
भारत की मौद्रिक नीति का क्रियान्वयन भारतीय रिज़र्व बैंक द्वारा किया जाता है। मौद्रिक नीति एक ऐसी नीति होती है जिसके माध्यम से किसी देश का मौद्रिक प्राधिकरण खासकर उस देश का सेंट्रल बैंक उस देश की अर्थव्यवस्था के अन्दर ब्याज़ की दरों के नियंत्रण के माध्यम से मुद्रा की पूर्ति को नियमित और नियंत्रित करता है ताकि वस्तुओं के दामों में बढ़ोत्तरी से बचा जा सके और अर्थव्यवस्था को विकास की तरफ अग्रसर किया जा सके.
भारत की मौद्रिक नीति के उद्देश्य
1. मूल्य स्थिरता
मूल्य स्थिरता की आवश्यकता आर्थिक विकास के साथ-साथ मूल्यों के बढ़ने की गति के ऊपर विराम लगाने के लिए अत्यंत जरुरी होता है. इस रणनीति के तहत उन पर्यावरणीय तथ्यों को बढ़ावा देना है जो न केवल वास्तुकला के विकास के लिए जरूरी हों बल्कि उनके विकास की गति को भी बनाये रख सकें. साथ ही मूल्य वृद्धि के तार्किक महत्व को समझ सकें.
2. बैंक के ऋणों की बढ़ोत्तरी पर नियंत्रण बना रहे
भारतीय रिजर्व बैंक के महत्वपूर्ण कार्यों में से एक उत्पादन को प्रभावित किए बिना उधार पर दिए जाने वाले ऋणों को कम करना है. साथ ही मौसमी आवश्यकताओं और उत्पादों को ध्यान में रखते हुए बैंक ऋण और मुद्रा आपूर्ति का नियंत्रित विकास करना है.
3. स्थिर निवेश का संवर्धन
गैर-जरूरी और निश्चित निवेश को सीमित करके निवेश की उत्पादकता को बढ़ाने के लिए योजना बनाना है.
4. माल की पूर्ति पर प्रतिबंध
उत्पादों की भरमार और उनकी अधिकता एवं सामानों के अधिक मात्रा में आपूर्ति के कारण इकाईयां बीमार हो रही हैं. इसी समस्या के सन्दर्भ में केंद्रीय मौद्रिक प्राधिकरण नें सामानों के प्रवाह पर प्रतिबन्ध लगाने के लिए बहुत महत्वपूर्ण निर्णय लिया है. इस रणनीति के तहत कई कार्य किये गए हैं. जैसे सामानों के स्टॉक होने से बचना और संगठन के अंतर्गत सुस्त मुद्रा को रोकना.
5. निर्यात को संवर्धन और खाद्यान्न खरीद प्रक्रिया का संचालन
मौद्रिक नीति निर्यात को बढ़ावा देने और व्यापार की सुविधा सन्दर्भ में विशेष जोर देता है. यह मौद्रिक नीति का एक स्व-नियंत्रित उपाय है.
6. ऋण का वांछित वितरण
मौद्रिक प्राधिकरण छोटे उधारकर्ताओं और प्राथमिक क्षेत्रकों को दिए जाने वाले ऋण के आवंटन से संबंधित फैसलों पर नियंत्रण करता है.
7. ऋण का समान वितरण
रिजर्व बैंक की नीति के अंतर्गत अर्थव्यवस्था के सभी क्षेत्रों को समान लाभ का अवसर उपलब्ध कराया जाता है.
8. दक्षता को बढ़ावा देना
यह वित्तीय प्रणाली के प्रभाव को बढ़ावा देता है. साथ ही संरचनात्मक परिवर्तनों जैसे ऋण वितरण प्रणाली में आसान परिचालन, व्याज दरों के वृद्धि पर नियंत्रण आदि स्थापित करता है. इसके अलावा मुद्रा के सन्दर्भ में बाज़ार में नए-नए मानदंडो को भी स्थापित करता है.
9. कठोरता को कम करना
यह अधिक प्रतिस्पर्धी माहौल और विविधीकरण को प्रोत्साहित करता है.
नकद आरक्षी अनुपात
नकद आरक्षी अनुपात (कैश रिज़र्व रेशो, सीआरआर) एक निश्चित अनुपात होता है जिस अनुपात में बैंकों को अपने पास उपलब्ध नकदी का कुछ हिस्सा केन्द्रीय बैंक के पास जमा रखना पड़ता है।
शून्य समता
शून्य एक सम संख्या है। अन्य शब्दों में इसकी "समता"—पूर्णांक का गुणधर्म जो उसका सम अथवा विषम होने का निर्धारण करता है—सम है। इसे सम संख्या सिद्ध करने का सबसे आसान तरिका यह है कि शून्य "सम" होने की परिभाषा में सटीक बैठता है: यह 2 का पूर्ण गुणज है, विशिष्ट रूप से 0 × 2 का मान शून्य प्राप्त होता है। परिणामस्वरूप शून्य में वो सभी गुणधर्म हैं जो एक सम संख्या में पाये जाते हैं: 0, 2 से विभाज्य है, 0 के दोनों ओर विषम संख्याएँ हैं, 0 एक पूर्णांक (0) का स्वयं के साथ योग है और 0 वस्तुओं के एक समुच्चय को दो बराबर समुच्चयों में विपाटित किया जा सकता है।
"सम संख्या" की मानक परिभाषा के अनुसार शून्य सम है। एक संख्या को "सम" कहा जाता है यदि यह 2 की पूर्ण गुणज हो। उदाहरण के लिए 10 एक सम संख्या है क्योंकि के बराबर है। इसी प्रकार शून्य भी 2 का पूर्ण गुणज है जिसे लिखा जा सकता है अतः शून्य सम है।
अजीत प्रसाद जैन
अजित प्रसाद जैन (1902 - 1977) भारतीय राज्य उत्तर प्रदेश के सहारनपुर से उत्तर प्रदेश कांग्रेस समिति के पूर्व अध्यक्ष, संविधान सभा के सदस्य, केंद्रीय मंत्री और केरल के राज्यपाल राज्यपाल थे।
अजित प्रसाद जैन का जन्म ६ अक्टूबर १९०२ को मेरठ (अब सहारनपुर जनपद) में हुआ था। उन्होने लखनऊ विश्वविद्यालय से विधि में स्नातक की उपाधि अर्जित की। राजनीति में आने के बाद उन्होंने भारतीय राष्ट्रीय कांग्रेस की सदस्यता ली और लम्बे समय तक इसके सदस्य रहे। १०३७ से १०४७ तक वे उत्तर प्रदेश विधान सभा के सदस्य थे।
वो एमएम कॉलेज, चन्दौसी के पूर्व छात्र और संयुक्त प्रांत से संविधान सभा के लिए चुने गये।  वो प्रथम लोकसभा में नेहरू मंत्रीमण्डल में केबिनेट मंत्री भी रहे। अजीत प्रसाद जैन का ३१ दिसम्बर १९७७ को ७५ वर्ष की आयु में निधन हुआ।
पिछड़े एवं अनुसूचित वर्ग के कल्याण के लिये वे सदा प्रयत्नशील रहे। भूमि सुधार में उन्होंने विशेष रुचि ली। इसके अलावा शारीरिक रूप से विकलांग लोगों के लिये भी उन्होंने बहुत से कार्य किये। स्थायी रूप से विकलांग लोगों के पुनर्वास तथा प्रशिक्षण के लिये उन्होंने एक संस्थान की स्थापना की।
आन्ध्र प्रदेश एक्सप्रेस
आन्ध्र प्रदेश एक्सप्रेस एक सुपरफ़ास्ट दक्षिण केन्द्रीय रेलवे की ट्रेन है जो की आंध्र प्रदेश की राजधानी हैदराबाद तथा देश की राजधानी नयी दिल्ली को जोडती है। इसका संचालन नियमित रूप से होता है तथा यह इस दूरी को पूरा करने में २७ घंटों का समय लेती है। इस दौरान यह आन्ध्र प्रदेश, महाराष्ट्र, मध्य प्रदेश, उत्तर प्रदेश, राजस्थान एवं हरियाणा से होकर के गुजरती है।
भारतीय रेलवे नें इसे हैदराबाद से नयी दिल्ली जाने के दौरान १२७२३ तथा नयी दिल्ली से हैदराबाद जाने के दौरान १२७२४ क्रमांक दिया हुआ है। यह ट्रेन सेवा पहली बार मधु दंडवते के द्वारा १९७६ में शुरू की गयी थी।
१९७८ में यह ट्रेन इस दूरी को मात्र २३ घंटे में ही पूरा कर लिया करती थी उसके बाद से इस ट्रेन का समय बढ़ गया इसका मुख्य कारण यह भी था कि उस समय इस ट्रेन के रूट के कई हिस्से (१६७० किमी में लगभग ३०० किमी) सिंगल लाइन थे।  आन्ध्र प्रदेश एक्सप्रेस हैदराबाद दकन की और जाने के लिए नयी दिल्ली को हर शाम १७:३० घंटे पर छोडती है तथा अगले दिन १९:५० घंटे पर वहां पहुँचती है। अपनी वापसी की यात्रा के लिए यह ट्रेन हैदराबाद से हर सुबह ०६:२५ घंटे पर निकलती है तथा नयी दिल्ली में सुबह ०९:०५ घंटे पर अगली सुबह पहुँचती है। इस ट्रेन का परिपथ निम्नवत है-
जैसा की सहज रूप से ही स्पष्ट है की यह ट्रेन आंध्रप्रदेश तथा उसके बाहिरी हिस्सों में बहुत अधिक रूकती है परन्तु नागपुर तथा भोपाल के बीच में यह बिना किसी रुकावट के जाती है। दक्षिण एक्सप्रेस की बहुत धीमी गति के चलते इस ट्रेन के हाल्ट इटारसी और बीना में बनाने की मांग की जा रही है। इस ट्रेन की औसत गति ६२ किमी प्रति घंटा है (हाल्ट्स को जोड़ के)।
गोडार्ड स्पेस फ्लाइट सेंटर
गोडार्ड स्पेस फ्लाइट सेंटर (Goddard Space Flight Center (GSFC)), 1 मई 1959 को नासा के पहले अंतरिक्ष उड़ान केंद्र के रूप में, स्थापित किया गया एक प्रमुख अंतरिक्ष अनुसंधान प्रयोगशाला है।
अंतरजाल पर विपणन
ऑनलाइन विज्ञापन जिसे की इन्टरनेट विज्ञापन भी कहा जाता है, इन्टरनेट के माध्यम से विज्ञापनों को उपभोक्ताओं तक पहुंचाती है। इसके अंतर्गत ई मेल मार्केटिंग, सर्च इंजन मार्केटिंग, सोशल मीडिया मार्केटिंग, विभिन्न प्रकार के दृश्य मीडिया विज्ञापन (वेब बैनर विज्ञापन भी शामिल) तथा मोबाइल विज्ञापन आदि आते हैं। विज्ञापन का यह साधन बहुत ही सशक्त है जिसका उपयोग सही योजना बनाकर किये जाने पर इसके परिणाम बहुत ही सकारात्मक आते हैं। इसके क्षेत्र तथा लक्ष्य लोगों के निर्धारण व उचित स्थान के लिए चुनाव में इन्टरनेट मार्केटिंग विशेषज्ञों की सहायता ली जाती है। ऑनलाइन विज्ञापन व्यापार का बहुत ही बड़ा क्षेत्र है तथा यह इंडस्ट्री बहुत ही तेजी से बढ़ रही है। २०११ के आंकड़ों की माने तो इन्टरनेट विज्ञापन नें यूनाइटेड स्टेट्स में होने वाले टी.वी. विज्ञापनों को कहीं पीछे छोड़ दिया। हालाँकि शुरुआती दिनों में इन्टरनेट पर विज्ञापन की अनुमति नहीं थी उदहारण के लिए अरपानेट एवं एन-ऍफ़-एस नेट, ऐसे पश्चात नेट सेवा प्रदाताओं की इस सन्दर्भ में स्वीकरणीय नीतियां थीं जिन्होनें व्यापारिक प्रयोजनों से इन्टरनेट के प्रयोग पर लगाम लगा दी। ई मेल, जो की ऑनलाइन विज्ञापन के लिए पहला सर्वमान्य साधन था, बाद में धीरे - धीरे बहुत अधिक प्रयोग में आने लगा तथा फिर इस प्रकार के ई मेल्स को स्पैम नाम दे दिया गया। स्पैम मेसेज का पहली बार बहुत बड़े स्तर पर प्रेषण १९९४ में एंड्रूज विश्व विद्यालय के सिस्टम एडमिन के द्वारा किया गया था, उसने सभी यूज़नेट समाचार ग्रुप्स पर इसे पोस्ट किया था। इन्टरनेट पर विज्ञापनों के लिए निम्न साधनों का प्रयोग किया जाता है-
विज्ञापनकर्ता तथा पब्लिशर्स विज्ञापन करने के बदले किये जाने वाले भुगतान को मापने के लिए कई प्रकार की तकनीकों का प्रयोग करते हैं जो कि निम्नवत हैं- अन्य भुगतान के माध्यमों में फिक्स खर्चे के विज्ञापन आदि आते हैं। इन सभी के द्वारा विज्ञापनकर्ता विज्ञापन के इच्छुक व्यक्ति या संस्था से विज्ञापन के बदले में भुगतान लेते हैं।
ऑनलाइन विज्ञान के कई लाभ होते हैं। इन विज्ञापनों से जहाँ लागत में कमी आती है वहीँ पर इनकी पहुँच को बड़ी ही आसानी से नापा जा सकता है। इनको उपभोक्ताओं की रूचि के अनुरूप ढालना एवं परिवर्तित करना अपेक्षाकृत रूप से अधिक आसान रहता है वहीँ पर लक्ष्य उपभोक्ताओं का निर्धारण करने में भी खासी मशक्कत नहीं करनी पड़ती है। ऑफलाइन विज्ञापनों की तुलना में इनकी गति तथा कवरेज भी बहुत ही त्वरित होती है। सामान्य तौर से ग्राहक सुरक्षा नियम ऑफलाइन विज्ञापनों की तरह ऑनलाइन विज्ञापनों पर भी लागू होते हैं। अलग अलग देशों नें इनके लिए अलग अलग व्यावहारिक नियमावलियां निकाली हैं।
आयशा खन्ना
आयशा खन्ना एक भारतीय अभिनेत्री है| उन्होंने बॉलीवुड फ़िल्म "ढिश्कियाऊं" से अभिनय आरम्भ किया। उन्हे फिल्म निर्देशक सनमजीत सिन्ह तल्वार से ढिश्कियाऊं फिल्म का प्रस्ताव मिलने से पहले वह एक पोशाक रूपकार के रूप मे काम किया करती थी|
१९८९ यूईएफए कप फाइनल
१९८९ यूईएफए कप फाइनल एक फुटबॉल मैच था, जो इटली के नपोलि और जर्मनी के वीएफबी श्टुटगार्ट के बीच दो चरण मे खेला गया था। नपोलि फाइनल समग्र पर 5-4 से जीता।
१९९० यूईएफए कप फाइनल
१९९० यूईएफए कप फाइनल एक फुटबॉल मैच था, जो दो इतालवी टीमें जुवेंटस और फिओरेंटीना के बीच दो चरण मे खेला गया था। जुवेंटस फाइनल समग्र पर 3-1 से जीता।
कोलिन्स
कोलिन्स (Collins या "William Collins, Sons") 1819 में स्थापित एक स्कॉटलैण्ड की प्रकाशक कम्पनी है जो अब हार्पर कोलिन्स का अंग है। इसकी स्थपना ग्लासगो के एक अध्यापक विलियम कोलिन्स ने की थी। आरंभ में ये धार्मिक (प्रेस्बीटरन) और शैक्षणिक किताबें निकालती थीं लेकिन 1950 में कई कहानियों तथा कल्पना-स्मृति जैसी किताबें निकालकर प्रसिद्ध हुई। 1990 में इसे अमेरिका के हार्पर एंड रो ने ख़रीदकर "हार्पर-कोलिन्स" (HarperCollins) बनाया। अभी ये दुनिया के ६ सबसे बड़े प्रकाशक समूहों में से एक है।
जम्मू–सियालकोट रेलमार्ग
जम्मू–सियालकोट रेलमार्ग की सियालकोट से होकर वज़ीराबाद, पंजाब से जम्मू जाने वाली छोटी रेलमार्ग की शाखा थी। इसका निर्माण 1897 में हुआ और जम्मू और कश्मीर की पहली रेलमार्ग थी। जब तक यह परिवहन मार्ग खुला था तब तक यह व्यापार और वाणिज्य के लिए काम में लिया जाता था। यह मार्ग मुख्यतः चीनी और शक्कर के व्यापार के काम में लिया जाता था। यह मार्ग भारत के विभाजन के बाद बन्द हो गया और 1971 में इसके स्थान पर पठानकोट से जम्मू तक एक अन्य ब्रॉडगेज रेलमार्ग का निर्माण कर दिया गया।
यह रेलमार्ग मीरां साहिब, रणबीर सिंह पोरा और सुचेतगढ़ कस्बों से गुजरती थी। सियालकोट से चलने वाली रेलगाड़ी स्थानीय समय सुबह ०८:०० बजे चलती थी और सुबह ११:०० बजे जम्मू पहूँचती थी।
रेलमार्ग सीमा के दोनों तरफ जीर्णावस्था में पहुँच चुकी है। पाकिस्तान की ओर रेलमार्ग सियालकोट छावनी स्टेशन तक कार्यकारी अवस्था में है। भारत की ओर रेलमार्ग पूर्णतया खो चुकी है। रणबीर सिंह पोरा में पुंछ शरणार्थियों ने रेलमार्ग और उसके आसपास की भूमि पर स्थापित हो गये। राज्य सरकार ने रणबीर सिंह पुरा स्टेशन को विरासत स्थल बनाने की योजना बनाई, यद्यपि योजना कभी निष्पादित नहीं हो सकी। पुरातात्विक अधिकारियों अथवा उत्तर रेलवे ने भी इसमें कोई रूचि नहीं दिखाई।
वर्ष 2000 में, एक बहुत ही पुराना जम्मू रेलवे स्टेशन को कला केन्द्र बनाने के लिए ध्वस्थ कर दिया गया।
रेलमार्ग सीमा के दोनो तरफ के विभिन्न बुजुर्गों के लिए खिन्नता का स्रोत है। यह सुझाव कई बार आया कि भारत और पाकिस्तान के मध्य व्यापार के लिए यह मार्ग पुनः खोला जाये। पाकिस्तान के प्रथम राष्ट्रगान के लेखक एक हिन्दू जगन नाथ आज़ाद को हिंदुओं और मुसलमानों के बीच हिंसा फैलाने के कारण लाहौर छोड़ना पड़ा। जुलाई २००१ में, आगरा शिखर सम्मेलन में भारत और पाकिस्तान के मध्य लम्बित इस मसले को हल करने की कोशिश की गई। इससे आज़ाद को एक आशा की नई किरण दिखाई दी। लेकिन अन्ततः शिखर सम्मेलन इसे मूर्त रूप देने में असमर्थ रहा। पाकिस्तान रेल द्वारा दिसम्बर २०१३ में किये गए एक विस्तृत सर्वेक्षण में दर्शाया गया कि यह रेलमार्ग व्यर्थ हो चुकी है और इसकी मरम्मत करने में अरबों रुपये खर्च होंगे।
पंडित दीनदयाल उपाध्याय शेखावाटी विश्वविद्यालय
पंडित दीनदयाल उपाध्याय शेखावाटी विश्वविद्यालय (, पूर्व नाम : शेखावाटी विश्वविद्यालय ) राजस्थान के सीकर जिले में एक नव स्थापित राज्य विश्वविद्यालय है। विश्वविद्यालय की स्थापना का एकमात्र उद्देश्य शेखावाटी अंचल के छात्रों की अध्ययन की जरूरतों को पूरा करने के लिए किया गया है।
शेखावाटी विश्वविद्यालय राजस्थान विधान सभा द्वारा " शेखावाटी विश्वविद्यालय, सीकर विधेयक, 2012" पारित करके वर्ष 2012 में स्थापित किया गया था। शेखावाटी विश्वविद्यालय के क्षेत्राधिकार में राजस्थान राज्य के शेखावाटी अंचल सीकर, झुंझुनू और चूरू जिलें शामिल हैं।
विश्वविद्यालय के परिसर के निर्माण के लिए राज्य राजमार्ग 8 पर गांव कटराथल के पास 30 एकड़ जमीन आवंटित की गयी है। वर्तमान में परिसर निर्माणाधीन है और विश्वविद्यालय सीकर शहर में एक अस्थायी परिसर में चल रहा है।
विश्वविद्यालय सीकर जिला और आसपास के जिलों में छात्रों की जरूरतों को पूरा करने के लिए शैक्षणिक सत्र 2014-2015 के लिए सामाजिक विज्ञान के संकाय में स्नातकोत्तर पाठ्यक्रम शुरू करने की योजना बना रहा है।
वेब डिजाइन
वेब डिजाईन विभिन्न प्रकार के कौशलों तथा क्षेत्रों का पारिणामिक रूप होती है जिनकी आवश्यकता वेब साइट्स के निर्माण एवं उनके रख रखाव में पड़ती है। वेब डिजाईन के विभिन्न क्षेत्रों में ग्राफ़िक निर्माण, इंटरफ़ेस डिजाईन, उपभोक्ता अनुभव के अनुसार निर्माणन तथा सर्च इंजन ऑप्टिमाइजेशन आदि आते हैं। हालाँकि कई बार ऐसा होता है कि विभिन्न व्यक्ति इन सभी कार्यों को अलग अलग संपन्न करते हैं पर कई निर्माता इन सभी कार्यों को अकेले ही पूर्ण करने की क्षमता रखते हैं। वेब डिज़ाइनरों से अपेक्षा की जाती है कि वे बाजार में चल रही तकनीकों तथा उनकी उपयोगिता से अद्यतन रहें ताकि उसका भरपूर फायदा लोगों को मिलता रहे। हालाँकि वेब डिजाइनिंग का इतिहास अभी हाल का ही है पर इसे अन्य क्षेत्रों जैसे कि ग्राफ़िक डिजाईन आदि के साथ जोड़ा जा सकता है। वैसे वेब डिजाईन को इस क्षेत्र में एक तकनीकी लब्ध विन्दु की तरह से भी देखा जाता है। अगर आज की जीवनशैली को देखा जाए तो यह लोगों की जिंदगी का एक बहुत ही जरुरी हिसा बन चुकी है और बिना एनिमेटेड ग्राफ़िक्स, विभिन्न शैलियों, बैकग्राउंड तथा संगीत के बिना इन्टरनेट की कल्पना करना बड़ा ही कठिन है।
सन 1989 में सी-ई-आर-एन में काम करने के दौरान टिम बर्नर ली नें एक वैश्विक हाइपर टेक्स्ट परियोजना का प्रस्ताव रखा जो कि बाद में वर्ल्ड वाइड वेब बन गया। 1991-1993 तक वर्ल्ड वाइड वेब का जन्म हुआ। तब टेक्स्ट-मात्र पेजों को एक सिंपल लाइन मोड ब्राउज़र की मदद से देखा जा सकता था। सन १९९३ में मार्क एंडरसन तथा एरिक बिना नें मोज़ेक ब्राउज़र का निर्माण किया। उस समय तक कई ब्राउज़र थे पर उनमें से अधिकांश यूनिक्स आधारित थे तथा सामान्य रूप से अधिक लोड लेते थे। उनमें ग्राफिक तत्वों जेसे की ध्वनि एवं चित्रों इत्यादि के लिए कोई जगह नहीं थी। मोज़ेक ब्राउज़र नें इस विचारधारा को तोड़ दिया। अक्टूबर १९९४ को डब्ल्यू३सी के बाद से वर्ल्ड वाइड वेब का विकास अपनी पूरी क्षमता के उपयोग के लिए हो गया।
उत्पादन के अलग अलग हिस्सों के अनुसार वेब डिजाइनिंग में अलग अलग प्रकार के उपकरणों एवं तकनीकी का प्रयोग होता है। इन उपकरणों को समय समय पर नए नए प्रतिमानों के अनुसार अद्यतन किया जाता है ताकि वे मापदंडों पर खरे उतर सकें; परन्तु उनके पीछे का मूलभूत सिद्धांत वही रहता है। उपयोग किये जाने बाले उपकरणों में वेब ग्राफ़िक डिजाईन उपकरण तथा सर्च इंजन ऑप्टिमाइजेशन उपकरण आदि आते हैं। जहाँ वेब ग्राफ़िक डिजाईन उपकरणों के द्वारा ग्राफ़िक्स का निर्माण किया जाता है वहीँ सर्च इंजन ऑप्टिमाइजेशन उपकरणों के द्वारा सर्च इंजन में वरीयता तथा तत्संबंधी सुझाव मिलते हैं। वेब डिजाइनिंग से सम्बंधित कौशलों में निम्न आते हैं-
इन सभी कौशलों का अनुप्रयोग उत्पाद को और अधिक प्रासंगिक तथा सफल बनने के लिए होता है। इन सभी कौशलों के लिए अलग अलग विशेषज्ञों की सहायता ली जाती है।
मैं तेरा हीरो
मैं तेरा हीरो डेविड धवन निर्देशित और बालाजी मोशन पिक्चर्स के बैनर तले शोभा कपूर, एकता कपूर द्वारा निर्मित २०१४ की हिन्दी रूमानी एक्शन-हास्य फ़िल्म है। वरुण धवन, इलियाना डी'क्रूज़ और नर्गिस फ़ख़री फ़िल्म में प्रमुख अभिनय भूमिका में हैं। फ़िल्म की प्रमुख फोटोग्राफ़ी ३० मई २०१३ को आरम्भ हुई और इसका फ़िल्मांकन ५ जुलाई २०१३ को आरम्भ हुआ जो १५ अक्टूबर को समाप्त हुआ। फ़िल्म ४ अप्रैल २०१४ को जारी हुई। यह तेलुगू फ़िल्म "कंडीरीगा" की पुनर्कृत्ति है। फ़िल्म का आधिकारीक ट्रैलर २३ जनवरी २०१४ को मुख्य कलाकारों की उपस्थिति में जारी किया गया।
श्रीनाथ प्रसाद उर्फ़ सीनू (वरुण धवन) एक दिलफेंक लड़का है जिसका पढ़ाई में बिल्कुल मन नहीं लगता। इस लिए उसे पढ़ाई के लिए बंगलौर भेज दिया जाता है। कॉलेज में उसकी मुलाक़ात सुनयना (इलियाना डी'क्रूज़) से होती है और वो उससे इश्क़ कर बैठता है। सुनयना को अंगद नेगी (अरुणोदय सिंह) भी बहुत पसंद करता है।एकता कपूर ने जनवरी २०१३ में ही अपनी बड़े बजट की फ़िल्म बनाने की घोषणा कर दी थी।
बालाजी मोशन पिक्चर्स ने वरुण धवन, इलियाना डी'क्रूज़ और नर्गिस फ़ख़री को फ़िल्म में मुख्य कलाकारों के रूप में चुना।
प्रारम्भिक फ़िल्मांकन बंगलौर, बैंकॉक और लंदन शामिल में ५ जुलाई २०१३ को आरम्भ हुआ। इसका अगला फ़िल्मांकन का कार्यक्रम अक्टूबर २०१३ में बैंकॉक में हुआ। फ़िल्म के बहुत से गाने बोस्को=केसर ने बैंकॉक में कोरियोग्राग किये। अभिनेता अनुपम खेर फ़िल्म में सहायक अभिनेता की भूमिका में हैं।
भुंई आमला
भुंई आंवला (वानस्पतिक नाम: "Phyllanthus niruri") अथवा भुंई आमला अथवा भूआमलकी एरन्ड कुल का लगभग 1.5 फीट से 2 फीट ऊंचा एक वर्षीय पौधा होता है जो बरसात के समय खेतों में खरपतवार के रूप में स्वयंमेव उगता दिखाई देता है। यद्यपि आंवला की तुलना में यह पौधा बहुत छोटा होता है परन्तु आवंला के पौधे जैसे पत्तों तथा पत्तों के पीछे छोटे-छोटे आंवला जैसे फल लगने के कारण संभवतया इसको जमीन का आंवला अथवा 'भुंई आमला' कहा जाता है। अधिकांशतः बंजर जमीनों के साथ-साथ खेतों में वर्षा ऋतु में खरपतवार के रूप में उगने वाले पौधे भुंई आमला का उत्पत्ति स्थल अमेरिका माना जाता है।
भुंई आमला का सम्पूर्ण पंचांग (जड़, तना, पत्ती, पुष्प, फल) औषधीय उपयोग का होता है। भारतवर्ष में यह लगभग सभी क्षेत्रों में बहुतायत में खरपतवार के रूप में मिलता जिसे लोक परंपराओं के अनुसार लीवर से संबंधित विकारों विशेषतया पीलिया तथा हैप्टीटाइटस-बी के उपचार हेतु प्रयुक्त किया जाता है। इसके पत्तों में पौटाशियम की काफी अधिक मात्रा (लगभग 0.83 प्रतिशत) होने के कारण यह काफी अधिक मूत्रल (Diuretic) है। लीवर संबंधी विकारों के साथ-साथ भुंई आमला बुखार, मधुमेह, घनोरिया, आंखों की बीमारियों, खुजली तथा चर्मरोगों, फोड़ों, पेशाब से संबंधित विकारों जैसे पेशाब में खून आना, पेशाब में जलन होना आदि के उपचार हेतु भी प्रयुक्त किया जाता है। इसकी जड़ों से उपयोगी टांनिक बनाया जाता है। इसकी जड़े कब्ज में प्रयुक्त की जाती हैं। इसके मुख्य घटक फाइलेन्थिन तथा हाईपोफाइलेन्थिन हैं तथा इसकी सूखी शाक में फाइलेन्थिल तत्व की मात्रा 0.4% से 0.5% तक होती है। निःसंदेह भुंई आवला काफी अधिक औषधीय उपयोग का पौधा है विशेष रूप से हैप्टीटाइस-बी जैसी जानलेवा बीमारियों के उपचार में प्रभावी सिद्ध होने के कारण इस पौधे की उपयोगगिता और भी बढ़ गई है।
यद्यपि अभी तक भुंई आवला प्राकृतिक रूप से ही काफी मात्रा में प्राप्त हो जाता रहा है तथा बड़े स्तर पर इसके कृषिकरण हेतु प्रयास नहीं किए गए हैं। परन्तु इसकी उपयोगिता तथा मांग को देखते हुए इसके कृषिकरण की आवश्यकता महसूस हो रही है क्योंकि अभी तक इसका बड़े स्तर तक कृषिकरण नहीं हो पाया है, इसका कृषिकरण काफी आसान है, यह काफी कम अवधि की फसल है, अतः इसकी खेती किसानों के लिए व्यवसायिक रूप से काफी लाभकारी सिद्ध हो सकती है। इसकी औषधीय उपयोगिता को देखते हुए इसके बाजार के निरंतर बढ़ते जाने की पर्याप्त संभावनाएं प्रतीत हो रही हैं।
विभिन्न भाषाओं में भुंई आमला के नाम
पथरचटा (खरपतवार)
पत्थरचट्टा (वानस्पतिक नाम: ट्राइन्थिमा मोनोगाइना / Trianthema monogyna) खरीफ ऋतु का एकवर्षीय खरपतवार है। वर्षा ऋतु में यह बहुत बढता हैं व फूलता-फलता है। इसकी वृद्धि उपजाऊ तथा नम भूमि में बहुत अधिक होती है। भूमि में जड़ें गहराई तक जाती हैं। इसके तने फैलने वाले, बहुशाखीय व सरस होते हैं जिनकी लम्बाई २५-३० सेमी होती है। पत्तियां विभिन्न आकार की रसदार व मोटी होती हैं। पुष्प सलिटरी व्रत्तहीन, सफेद अथवा लालिमा युक्त होते हैं। फूल कैप्सूल के आकार का होता हैं तथा फल काले अनेक रखाओं से युक्त होते हैं।
अंजू बाला
अंजू बाला भारत से हिन्दी की एक लेखिका हैं।
उनका एक उपन्यास "मेरी वनिता" जनवरी ०१, २००५ में हुआ था।
शमल भृंग
शमल भृंग या गुबरैला या 'गोबड़ैला' (Dung beetle) एक भृंग (बीटल) है जो अपना पोषण अंशतः या पूर्णतः मल से करता है।
शोभा डे
शोभा डे (मूल नाम: शोभा राजाध्यक्ष, जन्म: 7 जनवरी 1948) एक भारतीय लेखिका, स्तंभकार और उपन्यासकार हैं। शोभा डे गिरगांव, मुंबई में दिनांक 7 जनवरी 1948 को एक गौड़ सारस्वत ब्राह्मण परिवार में पैदा हुई। उनके बचपन का नाम शोभा राजाध्यक्ष है। उन्होने क्वीन मैरी स्कूल, मुंबई से अपनी स्कूली शिक्षा पूरी की और मुंबई के सेंट जेवियर्स कॉलेज से मनोविज्ञान से स्नातक किया। वे कुछ वर्षों तक मॉडलिंग के पेशे से भी जुड़ी रही हैं। एक मॉडल के रूप में कुछ वर्षों तक कार्य करने के पश्चात 1970 में उन्होने पत्रकारिता के क्षेत्र में अपना कैरियर शुरू किया और तीन पत्रिकाओं क्रमश: स्टारडस्ट, सोसायटी और सेलिब्रिटी का संपादन किया। वे "टाइम्स ऑफ इंडिया" और "द एशियन एज" सहित मुख्यधारा के चार समाचार पत्रों में साप्ताहिक स्तंभ लिखती हैं। वे धारावाहिक "स्वाभिमान" सहित टेलीविजन पर कई लोकप्रिय धारावाहिक अथवा विज्ञापन लिख चुकी हैं।
खाद
वनस्पती जगत में पोषण और विकास के काम आने वाले विघटन को खाद कहते हैं ! खाद रूप में प्रयुक्त जैव पदार्थों को जैविक खाद (Manure) कहते हैं।
यह चार प्रकार की होती है-
राष्‍ट्रीय खाद्य सुरक्षा अधिनियम
New ration
भारतीय संसद द्वारा पारित होने के उपरांत सरकार द्वारा 10 सितम्‍बर, 2013 को इसे अधिसूचित कर दिया गया।
राष्‍ट्रीय खाद्य सुरक्षा अधिनियम का उद्देश्‍य लोगों को सस्‍ती दर पर पर्याप्‍त मात्रा में उत्‍तम खाद्यान्‍न उपलब्ध कराना है ताकि उन्हें खाद्य एवं पोषण सुरक्षा मिले और वे सम्‍मान के साथ जीवन जी सकें।20 अगस्त 2013 को हरियाणा,उत्तराखंड, दिल्‍ली मे इस अधिनियम का कार्यान्‍वयन प्रारंभ हो चुका था तथा इस अधिनियम के अंतर्गत राज्‍यों को खाद्यान्‍न का आवंटन भी प्रारंभ हो चुका था।
एग्रोपीडिया
एग्रोपीडिया या कृषिविश्वकोश (agropedia) भारतीय कृषि से सम्बन्धित ज्ञान का एक आनलाइन भण्डार है। इस पर हिन्दी, अंग्रेजी तथा कुछ अन्य भारतीय भाषाओं में जानकारी है।
यह परियोजना भारत सरकार द्वारा समर्थित एवं विश्व बैंक द्वारा प्रायोजित है। यह परियोजना १२ जनवरी २००९ को आरम्भ की गयी थी।
आर गांधी (डिप्टी गवर्नर)
""
श्री आर गांधी को 03 अप्रैल 2014 से तीन वर्षों की अवधि के लिए भारतीय रिज़र्व बैंक का उप गवर्नर नियुक्त किया गया है। इससे पूर्व वे बैंक के कार्यपालक निदेशकों में से एक थे। श्री गाँधी को बैंकिंग परिचालन और विकास विभाग, गैर-बैंकिंग पर्यवेक्षण विभाग, शहरी बैंक विभाग, व्यय और बजट नियंत्रण विभाग, सूचना प्रौद्योगिकी विभाग, विधि विभाग, परिसर विभाग और जोखिम निगरानी विभाग दिए गए हैं।
श्री गाँधी वर्ष 1980 में भारतीय रिज़र्व बैंक में नियुक्त हुए। यहाँ इन्होंने भुगतान प्रणाली और सूचना प्रौद्योगिकी, वित्तीय बाजार (मुद्रा, प्रतिभूति, फोरेक्स और पूंजी बाजार) परिचालन और विनियमन, मुद्रा परिचालन और प्रबंध, कार्मिक और मानव संसाधन प्रबंध, औद्योगिक ऋण तथा अंतर्राष्ट्रीय बैंकिंग जैसे विभिन्न क्षेत्रों विशेषज्ञता और अनुभव प्राप्त किया है। वे तीन वर्षों के लिए भारतीय प्रतिभूति और विनिमय बोर्ड (सेबी) में विशेष नियुक्ति पर भी रह चुके हैं। वे रिज़र्व बैंक के दो क्षेत्रीय कार्यालयों के प्रमुख भी रहे तथा उन्होंने बैंकिंग प्रौद्योगिकी विकास और अनुसंधान संस्थान, हैदराबाद के निदेशक का कार्यभार भी संभाला है। वे तीन वर्षों के लिए भारतीय रिज़र्व बैंक के गवर्नर के कार्यपालक सहायक भी रहे। वे भिन्न-भिन्न समयावधि में पांच वर्षों तक चार सार्वजनिक क्षेत्र के बैंकों के निदेशक मंडल में रिज़र्व बैंक द्वारा नामित निदेशक भी रहे। वे विभिन्न समितियों, कार्य समूहों और कार्य दलों से संबद्ध भी रहे हैं।
श्री गाँधी का जन्म 1956 में हुआ। उन्होंने अन्नामलाई विश्वविद्यालय, तमिल नाडु से अर्थशास्त्र में स्नातकोत्तर डिग्री प्राप्त की है। उन्होंने प्रबंध सूचना प्रणाली में दि अमेरिकन यूनिवर्सिटी, वाशिंगटन और पूंजी बाजार में सिटी यूनिवर्सिटी ऑफ न्यूयॉर्क से स्नातकोत्तर स्तरीय प्रमाण-पत्र भी प्राप्त किए हैं। उन्होंने गणितीय अर्थशास्त्र, इकॉनोमेट्रिक्स, विकास बैंकिंग और अंतर्राष्ट्रीय अर्थशास्त्र पर दि अमेरिकन यूनिवर्सिटी और जॉर्ज वाशिंगटन यूनिवर्सिटी, वाशिंगटन से विशेष पाठ्यक्रम भी किए हैं। उनकी तकनीकी शिक्षा में आईबीएम एजुकेशन, सिडनीसे सिस्टम प्रोग्रामिंग में प्रमाण-पत्र पाठयक्रम और ओआरएसीएलई, एसेंबली लैंगवेज, नेटवर्किंग आदि शामिल हैं। उन्होंने गांधीवादी विचारधारा पर मदुरै विश्वविद्यालय, तमिल नाडु, भारत से प्रमाण-पत्र प्राप्त किया है।
सांवा घास
साँवा घास (वानस्पतिक नाम:Echinochloa crus-galli) एक खरपतवार है। यह खरीफ की फसलों के साथ उगती है।
अपराजिता
अपराजिता (वानस्पतिक नाम:"Clitoria ternatea") एक खरपतवार है।
अपराजिता लता वाला पौधा है। इसके आकर्षक फूलों के कारण इसे लान की सजावट के तौर पर भी लगाया जाता है। ये इकहरे फूलों वाली बेल भी होती है और दुहरे फूलों वाली भी। फूल भी दो तरह के होते हैं - नीले और सफेद।
बंगाल या पानी वाले इलाकों में अपराजिता एक बेल की शक्ल में पायी जाती है। इसका पत्ता आगे से चौडा और पीछे से सिकुडा रहता है। इसके अन्दर आने वाले स्त्री की योनि की तरह से होते है इसलिये इसे ’भगपुष्पी’ और ’योनिपुष्पी’ का नाम दिया गया है। इसका उपयोग काली पूजा और नवदुर्गा पूजा में विशेषरूप में किया जाता है। जहां काली का स्थान बनाया जाता है वहां पर इसकी बेल को जरूर लगाया जाता है। गर्मी के कुछ समय के अलावा हर समय इसकी बेल फूलों से सुसज्जित रहती है।
गूमा
गूमा (वानस्पतिक नाम:Leucas aspera) एक खरपतवार है। यह लैमिनेसी कुल की है। यह एक आयुर्वेदिक औषधि भी है। औषधीय उपयोग- सिरदर्द, मधुमेह, पीलिया, मलेरिया।
डिगबोई तेल शोधनागार
डिगबोई तेल शोधनागार (रिफाइनरी) को असम ऑइल कंपनी लिमिटेड द्वारा 1901 में डिगबोई में स्थापित किया गया था। यह एशिया की सबसे पुरानी और सबसे लम्बे समय से परिचालित तेल रिफाइनरी है। 1981 से इण्डियन ऑयल कॉर्पोरेशन लिमिटेड (आईओसी) ने असम तेल कंपनी लिमिटेड की रिफाइनरी और विपणन प्रबंधन अपने हाथ में लिया और एक अलग विभाग बनाया। यह विभाग तेल शोधन और विपणन दोनों अभियानों के लिए जिम्मेदार है। डिगबोई तेल शोधनागार में रिफाइनरी स्थापित क्षमता 0.50 एमएमटीपीए (मिलियन मीट्रिक प्रतिवर्ष टन) था। रिफाइनरी की शोधन क्षमता में जुलाई, 1996 में रिफाइनरी के आधुनिकीकरण से 0.65 एमएमटीपीए की वृद्धि हुई थी। 1999 में 1,70,000 टीपीए क्षमता का एक नया कोकिंग यूनिट चालू किया गया। माइक्रोक्रिस्टेलाइन मोम का उत्पादन बढ़ाने के लिए एक नए साल्वेंट डीवाक्सिंग यूनिट 2003 में स्थापित और चालू किया गया। रिफाइनरी भी डीज़ल की गुणवत्ता में सुधार करने के लिए 2002 में हाइड्रोट्रीटर-युओपी स्थापित किया है।
बड़ी दुधी
बड़ी दुधी (वानस्पतिक नाम:"Euphorbia hirta") एक खरपतवार है।
बडी दुद्धी एकवर्षीय खरपतवार है। यह ऊँची भूमि में उगता है। वर्षा ऋतु में अधिक वृद्धि होती है। पत्तियां व तना तोड़ने पर दूध के रंग जैसा तरल पदार्थ निकलता हैं। जडें मूसला होती हैं लेकिन अधिक गहराई तक भूमि में नहीं जाती हैं। तना कमजोर होता है जो भूमि पर फैलकर बढता है तथा तने पर छोटे-छोटे बाल होते हैं। पत्तियां दीर्घायत (ओबलांग), लाल रंग लिए हुए तथा सिरा नुकीला होता है। फूल कम्पोजिट, फल कैप्सूल बाल युक्त , ०.१२५ सेमी लम्बे होते हैं। चमत्कारी प्रभाव: बालचर कीडे का प्रभावशाली ईलाज है ये बुटी। ईस्तेमाल का तरीका बुटी तोड़े और उसका सफेद तरल पदार्थ जहां से बाल झड़े हो वहां पर लगा दे चमत्कारी रूप से वहां पर बाल फिर से उगने शुरू हो जाएंगे।
कनकउआ
कनकउआ (वानस्पतिक नाम:"Commelina benghalensis" / कोमेलिना बेघालेंसिस ; अंग्रेजी : Tropical prider wort) एक खरपतवार है। इसे केना या 'कृष्ण घास' भी कहते हैं।
इसे असम में 'कोनासियोलू', महाराष्ट्र में 'केना' तथा उड़ीसा में 'कंचारा कांकु' से जाना जाता है यह वार्षिक या बहुवर्षीय चौड़ी पत्ती श्रेणी की लता है, जो अधिकतम ४० सें.मी. ऊँची होती है। इसमें नीले रंग के फूल लगे होते हैं। यह बीज और भूस्तारी से प्रचरण करता है। बीज काला एवं खुरदुरी सतह वाला होता है। यह खरपतवार गीली भूमियों को अधिक पसंद करता है और वानस्पतिक प्रजनन विधि द्वारा तेजी से बढ़ता है। आरम्भिक अवस्था में यदि इसे नियन्त्रित न किया जाये, तो प्रतिस्पर्धा क्षमता ज्यादा होने के कारण उपज में ५०% तक कमी कर सकता है।  भारत मे केना ग्रास सब्जीके लिये किचनमे उपयोगमे लाया जाता है. प्रचुर मात्रामे मायक्रो न्यूट्रिअंट्स होनेके साथ साथ आदिवासी और किसानोंके लिये यह सब्जी इम्युनिटी बुस्टर का काम करती है।
जंगली जई
जंगली जई (वैज्ञानिक नाम:"Avena fatua") एक घास (खरपतवार) है।
जंगली सरसों
जंगली सरसों (वैज्ञानिक नाम:Brassica arvensis) एक खरपतवार है जो देखने में सरसों जैसा होता है।
खट्टी मीठी घास
खट्टी मीठी घास (वैज्ञानिक नाम:"Oxalis letifolia') एक खरपतवार है।
वित्तीय आसूचना एकक (भारत)
वित्तीय आसूचना एकक (भारत) (अंग्रेज़ी में - फाईनैंशियल इंटेलिजेंस यूनिट-इ़डिया, Financial Intelligence Unit-India) वित्त मंत्रालय के अधीन एक एजेंसी है जिसका कार्य संदेहयुक्त वित्तीय सौदों की सूचनाओं का संग्रहण, प्रोसेसिंग, विश्लेषण व अपसारण करना है। यह अपने आप में एक नियामक संस्था नहीं है अपितु सूचना संग्रहण के माध्यम से विभिन्न नियामकों यथा भारतीय रिज़र्व बैंक, सेबी आदि के साथ सहयोग करता है।
इसकी स्थापना 18 नवम्बर 2004 को की गई थी। यह एक स्वतंत्र निकाय है जो कि सीधे आर्थिक आसूचना परिषद् (Economic Intelligence Council (EIC)) के अधीन है जिसके अध्यक्ष वित्तमंत्री होते हैं।
इस एजेंसी का कार्य जिसका कार्य संदेहयुक्त वित्तीय सौदों की सूचनाओं का संग्रहण, प्रोसेसिंग व विश्लेषण करना तथा अर्थयुक्त जानकारी को संबंधित विभागों यथा विधि-प्रवर्तन, नियामक, खुफिया विभाग आदि तक पँहुचाना है। मनी लाँडरिंग व संबंधित अपराधों की रोकथाम के लिए कार्यरत अंतर्राष्ट्रीय एजेंसियों (यथा-फाईनैंशियल एक्शन टास्क फोर्स, एग्मोण्ट समूह आदि) के साथ समन्वय एवं सहयोग भी इस एजेंसी का प्रमुख कार्य है।
जनवरी 2011 से श्री पी के तिवारी इस संस्था के निदेशक पद पर हैं। इससे पूर्व वे पीएफआरडीए के कार्यकारी निदेशक के पद पर थे।
जानकारी संग्रहण हेतु फिननेट (https://web.archive.org/web/20140603144459/https://finnet.gov.in/) का उपयोग किया जाता है।
न्यूटन का शीतलन का नियम
दूसरे शब्दों में, यह नियम कहता है कि, 'ऊष्मा अन्तरण गुणांक' (heat transfer coefficient) का मान नियत रहता है। वास्तव में यह नियम ऊष्मा चालन में तो बहुत सीमा तक सत्य है किन्तु संवहन द्वारा ऊष्मा के स्थानान्तरण की दशा में यह नियम अंशतः ही सत्य है (पूर्णतः नहीं)। संवहन के द्वारा ऊष्मा अन्तरण में ऊष्मा अन्तरण गुणांक पूर्णतः नियत नहीं होता बल्कि कुछ सीमा तक तापान्तर पर भी निर्भर करता है। और अन्ततः, विकिरण के द्वारा ऊष्मा स्थानान्तरण के केस में तो यह नियम और भी गलत है क्योंकि वहाँ ऊष्मा अन्तरण की दर वस्तु के ताप के चतुर्थ घात के समानुपाती होती है।
रुद्धोष्म प्रक्रम
रुद्धोष्म प्रक्रम (एडियाबेटिक प्रॉसेस) किसी उष्मा गतिक निकाय में किए गए ऐसे प्रक्रम को कहते हैं, जिसमें परिवर्तन के समय निकाय और वाह्य वातावरण के बीच उष्मीय ऊर्जा का आदान-प्रदान न हो। (रुद्धोष्म = रुद्ध + ऊष्म = जिसमें ऊष्मा का आदान-प्रदान अवरुद्ध हो)
रुद्धोष्म प्रक्रम की परिकल्पना अत्यन्त व्यावहारिक महत्व की है। तेजी से घटित होने वाले अनेकों रासायनिक व भौतिक प्रक्रम रुद्धोष्म प्रक्रम होते हैं या रुद्धोष्म प्रक्रम के सन्निकट होते हैं। किन्तु रुद्धोष्म प्रक्रम के पहले या बाद के प्रक्रम में ऊष्मा का आदान-प्रदान होता है।
व्युत्क्रमणीय रुद्धोष्म प्रक्रम से होकर गुजरते हुए आदर्श गैस का गणितीय समीकरण निम्नलिखित है- where is pressure, is volume, and for this case where
सियालकोट
सियालकोट पाकिस्तान के पंजाब प्रान्त के उत्तर-पूर्व में स्थित सियालकोट जिले का मुख्यालय एवं सैनिक छावनी है।
नगर उत्तरी-पश्चिमी रेलमार्ग पर लाहौर से १०० किमी उत्तर-पूर्व में स्थित है। यह नगर अनेक व्यवसायों एवं उद्योगों का केंद्र है। नगर में १०वीं शताब्दी के एक किले के भग्नावशेष हैं जो एक टीले पर खड़े हैं। इतिहासकारों का अनुमान है कि यह टीला किले से अधिक प्राचीन है। कुछ इतिहासकारों ने नगर की पहचान प्राचीन 'शाकल नगर' से की है।
छोटी रेल लाइन
छोटी रेल लाइन अथवा नैरो गेज रेलवे (अथवा नैरो रेल लाइन) एक रेलवे है जिसका रेल गेज मानक रेलवे गेज से से भी छोटा होता है। वर्तमान में मौजूदा छोटी रेल लाइनों की गेज और के मध्य स्थित है।
हेस्टिंग्स इस्माय
हेस्टिंग्स इस्माय (; 21 जून 1887 – 17 दिसम्बर 1965) ब्रितानी भारतीय सेना के अधिकारी और राजनयिक थे। उन्हें द्वितीय विश्वयुद्ध के दौरान विन्सटन चर्चिल के प्रमुख सैनिक सहायक के रूप में और १९५२ से १९५७ तक नाटो के प्रथम महासचिव के रूप में जाना जाता था।
घात श्रेणी
गणित में घात श्रेणी (एक चर में) एक अनन्त श्रेणी है जिसको निम्न रूप में लिखा जाता है:
जहाँ "a" "n"वें पद के गुणांक को निरुपित करता है एवं "c" एक नियतांक है और "x", "c" के आसपास का एक बिन्दु है। यह श्रेणी सामान्यतः किसी ज्ञात फलन का टेलर श्रेणी विस्तार होता है।
विसरण समीकरण
विसरण समीकरण एक आंशिक अवकल समीकरण है जो विसरण में प्रयुक्त पदार्थों के घनत्व गतिकी को वर्णित करती है। इस समीकरण को विसरण-सदृश व्यवहार करने वाली प्रक्रियाओं के लिए भी प्रयुक्त किया जाता है।
समीकरण को सामान्यतः निम्न प्रकार लिखा जाता है:
जहाँ "ϕ"(r, "t") स्थिति r पर विसरित पदार्थ का घनत्व है और "t" समय एवं "D"("ϕ", r) स्थिति r और घनत्व "ϕ" पर विसरण गुणांक तथा ∇ अवकल संकारण डेल को निरुपित करता है।
वक्र-रेखी निर्देश तन्त्र
अनेक ज्यामितियो के लिए अर्थात भिन्न भिन्न सममिति के अनुसार निर्देश तंत्रों को एकीकृत रूप से परिभाषित करने के लिये जिस निर्देश तंत्र का उपयोग किया जाता हैं। उसे वक्र रेखी निर्देश तंत्र कहते हैं।
कर्ल (गणित)
सदिश कलन में कुंतल या कर्ल ((Curl) एक सदिश संकारक (ऑपरेटर) है जो किसी त्रिविम सदिश क्षेत्र के अत्यणु घूर्णन का वर्णन करता है। क्षेत्र के प्रत्येक बिन्दु पर कर्ल को एक सदिश राशि द्वारा निरुपित किया जाता है।
त्रिबीमीय सदिश formula_1 या formula_2 के कर्ल को भिन्न भिन्न तरीकों से प्रदर्शित किया जाता है, जैसे-
किसी सदिश बिन्दु फलन F(x,y,z), का कर्ल निम्नलिखित है-
इसको निम्नलिखित प्रकार से लिखा जा सकता है-
यूक्लिडीन समष्टि
गणित और ज्यामिति में यूक्लिडीन समष्टि "n"-विमिय समष्टि को कहते हैं। इसका नामकरण यूनानी गणितज्ञ यूक्लिड के नाम पर किया गया।
इनुइत भाषाएँ
इनुइत भाषाएँ (Inuit languages) मूल अमेरिकी भाषाओं का एक समूह है जो मुख्यतः उत्तर अमेरिकी आर्कटिक और उपार्कटिक लैब्राडोर में बोली जाती है। इनसे सम्बन्धित यूपिक भाषाएँ पश्चिमी व दक्षिणी अलास्का और रूस के साइबेरिया क्षेत्र के सुदूर पूर्व के चुकची प्रायद्वीप में बोली जाती हैं। अधिकांश इनुइत मातृभाषी ग्रीनलैण्ड, कनाडा (नूनात्सियावूत, नूनाविक, नूनावूत और नॉर्थवेस्ट टेरीटरीज़) और संयुक्त राज्य अमेरिका (अलास्का के तटीय क्षेत्र) में बसते हैं।
अमरावती एक्सप्रेस
ये सेवाएं है: और
इस अनुक्रमांक में निम्न ट्रेनें आती हैं- इन ट्रेनों की सेवा सप्ताह में तीन बार प्रदान की जाती है अर्थात यह ट्रेन दोनों ही ओर से अपने गंतव्य के लिए सप्ताह में तीन बार निकलती है। इन ट्रेनों का परिचालन दक्षिण मध्य रेलवे के वेजवाडा अर्थात विजयवाडा नमक स्थान से गोवा तक आन्ध्र प्रदेश से होते हुए जाती है। इन दो सेवाओं को भी अमरावती एक्सप्रेस के नाम से ही जाना जाता है-
इस ट्रेन की सेवा अपने दोनों स्रोत्र स्टेशन से अपने गंतव्य के लिए सप्ताह में चार बार प्रदान की जाती है। इसका परिचालन विजयवाडा, गुन्ताकाल, हुबली एवं मडगांव से होते हुए होता है। यह सेवा दक्षिणी पूर्वी रेलवे के खरगपुर नामक स्थान द्वारा प्रदान की जाती है। इसके आस पास के क्षेत्र गुंटूर, नरसरापेट, कम्बम, गिद्दालूरू, नन्द्याल, महानंदी, गुन्टुकाल एवं बेल्लरी आदि हैं। अमरावती एक्सप्रेस मछिलीपतनम एवं मोर्मुगो रेलवे ट्रैक पर चलती है। इस सेवा की शुरुआत सबसे पहले सन १९५० के लगभग गुंटूर एवं हुबली के बीच मीटर गेज़ पर की गयी थी। १९८७-१९९० के बीच में गुंटूर – हुबली फ़ास्ट पैसेंजर सेवा को अपग्रेड करके एक्सप्रेस सेवा में परिवर्तित कर दिया गया तथा इसका नाम अमरावती एक्सप्रेस कर दिया गया। सन १९९४ में इस ट्रेन की सेवा को बढ़ाकर विजयवाडा तक कर दिया गया।
सन २००० के प्रारंभ के साथ, जैसे जैसे गेज़ परिवर्तन होता गया, इन ट्रेन सेवाओं को बढ़ाकर लोंडा, केसल रॉक तथा बाद में वास्को दा गामा तक कर दिया गया। बाद में सन २००० के मध्य में ट्रेन का संचालन एक दैनिक ट्रेन के रूप में होनें लगा बाद में यात्रियों की बहुत ही ख़राब स्थिति की वजह से इसे सप्ताह में दो बार चलाया जाने लगा। २००३ की शुरुआत से इसे बढ़ाकर सप्ताह में तीन बार कर दिया गया तथा विजयवाडा एवं हुबली सेवा को सप्ताह में बचे हुए चार दिन चलाया जाने लगा।
सन २०१० में इन दोनों ही ट्रेनों को अलग अलग नाम दे दिए गए एवं १२ फरबरी २०१३ को रेल मंत्री मलिकार्जुन करगे नें हुबली तथा विजयवाडा के बीच चलने वाली त्रिदिवसीय ट्रेन के संचालन दिवसों की संख्या बढ़ाकर इसे दैनिक कर दिया। इस ट्रेन का नाम सातवाहन राज्य की ऐतिहासिक राजधानी अमरावती के नाम पर रखा गया है जो की वर्तमान समय में गुंटूर जिले में है। अमरावती को अपने स्तूपों के कारण दक्षिण भारत के साँची के नाम से भी जाना जाता है। १७२२५-१७२२६ अमरावती एक्सप्रेस गुन्टूकाल प्रखंड के गूटी नामक स्थान से विजयवाडा एवं हुबली के बीच डब्ल्यू-डी-एम्-३-ए डीजल लोकोमोटिव का प्रयोग करती है। वहीँ १८०४७-१८०४८ अमरावती एक्सप्रेस डीजल एवं विद्युतीकृत दोनों ही प्रकार के लोकोमोटिव का प्रयोग करती है।
इंडिगो
इंडीगो (IndiGo) एक भारतीय एयरलाइन कंपनी है जिसका मुख्यालय भारत में गुडगांव में स्थित है। यह एक कम कीमत वाली यात्री सेवा तथा भारत की सबसे बड़ी विमानन सेवा है, जिसका मार्किट शेयर फरबरी २०१४ के आंकड़ो के अनुसार ३०.३% है। इंडिगो भारत में सबसे तेजी से विकसित हो रही सबसे कम कीमत की यात्री सेवा है अपने नए ७८ एयरबस ए३२० एयरक्राफ्ट के बेड़े के साथ यह एयरलाइन ३६ गंतव्य स्थानों के लिए दैनिक ४८५ फ्लाइट्स की सेवा प्रदान करती है।
इंडिगो की शुरुआत २००६ के प्रारंभ में इंटरग्लोब इंटरप्राइज के राहुल भाटिया तथा राकेश एस गंगवाल, जो कि यूनाइटेड स्टेट्स में रहने बाले अप्रवासी भारतीय हैं, के द्वारा हुई थी। इस के ५१.१२% स्टाक इंटरग्लोब के पास हैं तथा ४८% गंगवाल की वर्जिनिया स्थित कंपनी कैलम इन्वेस्टमेंट्स के पास हैं। फरबरी २०१२ तक इंडिगो बहुत ही तेजी से विकास कर रही थी तथा इसके लाभ में भी वृद्धि होती जा रही थी। यह ऐसा करने बाली भारत की एक मात्र एयर लाइन थी। इसने किंगफ़िशर को पहली वरीयता से प्रतिस्थापित कर दिया, अब किंगफ़िशर दूसरी सबसे बड़ी विमानन सेवा है। इंडिगो भारत तथा विदेशों में ३६ लक्ष्यों के लिए, ४८५ दैनिक उड़ानों के द्वारा अपनी सेवाएँ प्रदान करता है। पांच साल के संचालन के बाद जनवरी २०११ में इंडिगो को विदेशों में संचालन के लिए लाइसेंस मिल गया। इंडिगो की पहली अंतर्राष्ट्रीय विमानन सेवा की शुरुआत १ सितम्बर २०११ को दुबई से दिल्ली के लिए की गयी थी। बाद के कुछ एक सप्ताहों में यह अंतर्राष्ट्रीय सेवा बैंकाक, सिंगापुर, मस्कट एवं काठमांडू के लिए नयी दिल्ली एवं मुंबई से शुरू कर दी गयी। इंडिगो की सबसे बड़ी विशेषता इसकी रैंप सेवा है। अपंग लोगों की सुविधा के लिए इसमें रैंप सुविधा को इस प्रकार बनाया गया है कि लोग अपनी व्ह्रील चेयर पर बैठ के विमान के अन्दर तक आराम से जा सकें। इंडिगो के बेड़े में निम्नलिखित विमान शामिल हैं– कम कीमत की सेवा होने के कारण इंडिगो की किसी भी विमान सेवा में बिज़नस क्लास एवं फर्स्ट क्लास विभाग नहीं है। इसमें केवल सस्ती सीटों की सुविधा ही है। अपने किराये को कम करने के लिए इंडिगो किसी भी प्रकार के निशुल्क भोजन की सुविधा उड़ान के दौरान प्रदान नहीं करती है हालाँकि इसमें भुगतान करके सभी सामान खरीदने की सुविधा प्रदान की गयी है।
समतापी प्रक्रम
उन ऊष्मागतिकीय प्रक्रमों (या परिवर्तनों) को समतापी प्रक्रम (isothermal process) कहते हैं जिनके अन्तर्गत निकाय का तापमान अपरिवर्तित रहे (Δ"T" = 0)। ऐसी स्थिति तब आती है जब निकाय किसी ऊष्मीय भण्डार (heat bath) के सम्पर्क में हो तथा प्रक्रिया इतनी धीमी गति से हो कि हीट-बाथ के साथ ऊष्मा का आदान-प्रदान करते हुए निकाय अपना तापमान लगभग नियत बनाए रख सके।
समतापी प्रक्रम किसी भी ऐसे तंत्र में सम्भ्व है जिसमें ताप को नियंत्रित रखने की कोई व्यवस्था हो, जैसे जीवित कोशिकाएँ, अत्यधिक व्यवस्थित मशीनें आदि।
ऊष्मा इंजनों के अन्दर होने वाले चक्रीय प्रक्रमों के कुछ भाग एक नियत ताप पर होते हैं। उदाहरण के लिए, कार्नो चक्र में । जब रासायनिक अभिक्रियाओं का विश्लेषण किया जाता है तो प्रायः उस अभिक्रिया को 'समतापी' मानते हुए उसका विश्लेषण किया जाता है और उसके बाद ताप के परिवर्तन को स्वीकारते हुए उस अभिक्रिया का अध्ययन किया जाता है और ताप-परिवर्तन का प्रभाव देखा जाता है। प्रावस्था परिवर्तन (जैसे क्वथन, द्रवण) तो समतापी प्रक्रम ही हैं।
वसुंधरा (टीवी धारावाहिक)
वसुंधरा 2014 में सोनी टीवी पर प्रीमियर जो एक भारतीय टीवी नाटक शृंखला है। इसमें मुख्य भूमिका जया बच्चन ने की है। वसुंधरा एक ही माता पिता, परिवार चलाने के लिए और सबसे अच्छा करने के लिए इसे संभाल करने के लिए उसके संघर्ष का एक धारावाहिक है।
सैद्धान्तिक भौतिकी
सैद्धान्तिक भौतिकी भौतिकशास्त्र की उस शाखा को कहते हैं जिसमें किसी प्राकृतिक परिघटना को युक्तिसंगत करने, समझाने और प्रागुक्त करने के लिए भौतिक वस्तुओं और निकायों के सारग्रहण और गणितीय मॉडल को काम में लिया जाता है।
देवेंद्र कुमार पाठक
श्री देवेंद्र कुमार पाठक सीमा सुरक्षा बल (बीएसएफ) के वर्तमान महानि‍देशक हैं।
श्री देवेंद्र कुमार पाठक भारतीय पुलि‍स सेवा १९७९ बैच के २३ आसाम मेघालय कैडर के अधि‍कारी हैं और इस पद को संभाने से पहले वे सीमा सुरक्षा बल के वि‍शेष महानि‍देशक के रूप में कार्यरत थे। सीआरपीएफ में अपने कार्यकाल के दौरान उन्हें नक्सल-विरोधी दस्ते "कोबरा" (कमाण्डो बटालियन फॉर रेसोल्यूट ऐक्शन) का गठन करने की जिम्मेदारी मिली।
वीके मूर्ति
वेंकटरामा पंडित कृष्णमूर्ति ()(ವೆಂಕಟರಾಮಾ ಪಂಡಿತ್ ಕೃಷ್ಣಮೂರ್ತಿ) (२६ नवम्बर १९२३ - ०७ अप्रैल २०१४) दादा साहब फाल्के सम्मान प्राप्त करने वाले प्रथम सिनेमाटोग्राफर (चलचित्रकार) थे। ७ अप्रैल २०१४ को उनका निधन हो गया।
उन्निकृष्णन पुथूर
उन्निकृष्णन पुथूर (१५ जुलाई १९३३ – २ अप्रैल २०१४) दक्षिण भारतीय राज्य केरल से मलयालम भाषा के उपन्यासकार और लघुकथा लेखक थे। उन्होंने १५ उपन्यास और लगभग ७०० लघुकथायें लिखी। उन्हें "बालिक्कल्लू" नामक उपन्यास लिखने के लिए १९६८ में केरल साहित्य अकादमी पुरस्कार से सम्मनित किया।
शिबि
पुरूवंशी नरेश शिबि उशीनर देश के राजा थे। वे बड़े परोपकारी धर्मात्मा राजा थे। उनके यहां से कोई याचक खाली हाथ नहीं लौटता था। इनकी संपति परोपकार के लिए थी और शक्ति आर्त की रक्षा के लिए। वे अजातशत्रु थे। इनकी प्रजा सुखी संतुष्ट थी। राजा सदैव भगवद अराधना में लीन रहते थे। शिबि अपनी त्याग बुद्धि के लिए बहुत प्रसिद्ध थे।
इनकी कथा मूलतः महाभारत में है।  तेरहवीं सदी के जैन कवि बालचंद्र सूरि ने करुणावज्रायुध में यह कहानी राजा वज्रायुध के नाम से कही है। कथा का प्रारूप जातक कथा के बोधिसत्व के समान है।
शिबि की त्याग की भावना तात्कालिक और अस्थायी है या उनके स्वभाव का स्थायी गुण, इसकी परीक्षा करने के लिए इंद्र और अग्नि ने एक योजना बनायी। अग्नि ने एक कबूतर का रूप धारण किया और इन्द्र ने एक बाज का। कबूतर को अपना आहार बनाने के लिए बाज ने उसका शिकार करने के लिए पीछा किया। कबूतर तेजी से उड़ता हुआ राजा शिबि के चरणों में जा पड़ा और बोला- मेरी रक्षा कीजिए। शिबि ने उसे रक्षा का आश्वासन दिया। पीछे-पीछे बाज भी आ पहुंचा। उसने शिबि से कहा, महाराज! मैं इस कबूतर का पीछा करता आ रहा हूं और इसे अपना आहार बना कर अपनी भूख मिटाना चाहता हूं, यह मेरा भक्ष्य है। आप इसकी रक्षा न करें।
शिबि ने बाज से कहा, इस पक्षी को अभय प्रदान किया है। इसे कोई मारे यह मैं कभी सह नहीं सकता। तुम्हें अपनी भूख मिटाने के लिए मांस चाहिए, सो मैं तुम्हें अपने शरीर से इस कबूतर के वजन के बराबर मांस काटकर देता हूं। उन्होंने एक तराजू मंगवाई और उसके एक पलड़े में कबूतर को रख दिया। दूसरे पलड़े में महाराज शिबि अपने शरीर से मांस काटकर डालने लगे। काफी मांस काट डाला किंतु कबूतर वाला पलड़ा तनिक भी नहीं हिला और अंत में महाराज शिबि स्वयं उस पलड़े पर जा बैठे और बाज से बोले, मेरा पूरा शरीर तुम्हारे सामने है, आओ भोजन करो।
महाराज शिबि की त्याग बुद्धि को स्वीकार करते हुए अग्नि और इंद्र अपने स्वाभाविक रूप में प्रकट हुए और महाराज शिबि को भी उठा कर खड़ा कर दिया। उन्होंने शिबि की त्याग भावना की बड़ी प्रशंसा की, आशीर्वाद दिया और फिर चले गए।
उशीनरों का प्रदेश मध्यदेश था। कौषीतकि उपनिषद् में उशीनर, मत्स्यों, कुरु, पांचालों एवं वंशों की श्रेणी में परिगणित हुए हैं। महाभारत के अनुसार उशीनरों ने यमुना की पार्श्ववर्ती नदियों के किनारे यज्ञ किया था (महाभारत, ३,१३०,२१)। पाणिनि ने अपने कई सूत्रों में उशीनर देश का उल्लेख किया है (अष्टाध्यायी, २, ४, २०; ४, २, ११८)। उसकी राजधानी भोजनगर थी (महाभारत ४, ११८, २)। महाभारत तथा जातक कथाओं में उशीनर और उनके पुत्र शिवि का उल्लेख मिलता है।
मिकी रूनी
मिकी रूनी (जन्म जोसफ यूल, जूनियर; २३ सितम्बर १९२० – ६ अप्रैल २०१४) एक अमेरिकी फ़िल्म अभिनेता और मनोरंजनकर्त्ता थे जो अपने पूर्ण जीवनकाल में फ़िल्मों, टेलीविज़न और रंगमंच में व्यतीत किया।
उन्होंने जुवेनाइल एकेडमी अवार्ड, अकादमी मानद पुरस्कार, एमी और दो गोल्डन ग्लोब पुरस्कारों सहित विभिन्न पुरस्कार प्राप्त किये। एक बाल कलाकार के रूप में कार्य करते हुए युवावस्था में ही एंडी हार्डी का किरदार निभाने के लिए सुपरस्टार बन चुके थे। उन्होंने अपने जीवन का सबसे लम्बा समय अभिनेता के रूप में बिताया। उन्होंने १९२० के दशक से २०१० के दशक तक के १० दसकों के ९२ वर्ष सक्रिय रूप से फ़िल्म निर्माण में व्यतीत किये।
अप्रैल २०१४ में उनके निधन तक रूनी मूक फ़िल्मों में काम करने वाले अन्तिम सितारों में से एक थे। १९३०-१९४० के दशक की विभिन्न फ़िल्मों के कलाकारों में से वो एकमात्र जीवित सदस्य थे।
रूनी का जन्म जोसेफ यूल जूनियर के रूप में न्यूयॉर्क नगर के ब्रुकलीन में हुआ। उनके पिता जौ यूल (जन्म निनान जोसेफ एविल) ग्लासगो, स्कॉटलैण्ड से तथा उनकी माता नेली डब्ल्यू॰ (नी कार्टर) कैनसस सिटी, मिसौरी से थीं।
प्रजा परिषद
प्रजा परिषद् भारत का एक राजनैतिक दल था जिसने जम्मू तथा कश्मीर को भारत के संविधान में विशेष दर्जा (धारा ३७०) देने के विरुद्ध संघर्ष किया। प्रेम नाथ डोगरा ने बलराज मधोक के साथ मिल कर प्रजा परिषद का गठन किया था। प्रजा परिषद ने नारा दिया, "देश में दो प्रधान, दो विधान, दो निशान : नहीं चलेंगे, नहीं चलेंगे"। १९७० में इस दल का भारतीय जनसंघ में विलय हो गया।
उमाशंकर सिंह
उमाशंकर सिंह (१७ जनवरी १९४० – २४ जनवरी २०१३) एक भारतीय राजनीतिज्ञ थे। वो महराजगंज (बिहार) लोकसभा निर्वाचन क्षेत्र से भारतीय सांसद थे।
२४ जनवरी २०१३ को उनका निधन हो गया।
एंड्रयू वीक्स
एंड्रयू वीक्स (२६ जून १९४० – २१ जनवरी २०१३) वेस्टइंडीज़ से क्रिकेट अम्पायर थे। उन्होंने १९८३ से १९९० तक ४ टेस्ट मैचों में और १९८३ से १९८९ तक तीन एकदिवसीय मैच खेले। वो सेंट किट्स से प्रथम अंतरराष्ट्रीय क्रिकेट अम्पायर थे।
कमल बसु
कमल बसु (१९१९ – २१ जनवरी २०१३) भारतीय राजनेता थे। वो कलकत्ता में १९८५ और १९९० में मेयर बने।
उनका जन्म बंगाल के एक अग्रणी परिवार में हुआ। उन्होंने अर्थशास्त्र में स्कॉटिश चर्च कॉलेज से पढ़ाई की। उन्होंने कलकत्ता विश्वविद्यालय से राजनीति विज्ञान में स्नातकोत्तर की शिक्षा पूर्ण की।
उन्होंने छोटी आयु में ही भारतीय कम्युनिस्ट पार्टी की सदस्यता प्राप्त की और पश्चिम बंगाल के दक्षिण २४ परगना जिला के डायमंड हार्बर से लोकसभा सांसद बने। १९६४ में, जब भाकपा टुकड़ों में बंट गई तब वो भारतीय कम्युनिस्ट पार्टी (मार्क्सवादी) (माकपा) से जुड़े। वो माकपा से कई दशकों तक जुड़े रहे।
वो १९८५ में कलकत्ता से मेयर रहे। वो खेल और स्टेडियम समाज के संस्थापक सचिव के रूप में युवा भारती क्रीडांगन की स्थापना में सक्रिय भागीदार रहे।
उनका २१ जनवरी २०१३ निजी नर्सिंग घर में निधन हो गया।
जसुबेन शिल्पी
जसुबेन शिल्पी अथवा जसु शिल्पी (१० दिसम्बर १९४८ – १४ जनवरी २०१३) एक भारतीय कास्य-मूर्तिकार थीं। उन्होंने अपने जीवन में ५२५ अर्धप्रतिमाएँ और २२५ बड़ी प्रतिमाओं का निर्माण किया। उन्होंने लोकप्रिय रूप से "भारत की कास्य महिला" के नाम से जाना जाता था।
उन्होंने अपने जीवन में ५२५ अर्धमूर्तियाँ और २२५ बड़े आकार की प्रतिमाओं का निर्माण किया। उनके कार्यों में मोहनदास कर्मचन्द गाँधी, रानी लक्ष्मीबाई, स्वामी विवेकानन्द और वल्लभ भाई पटेल की प्रतिमाएँ भी शामिल हैं। उनके द्वारा निर्मित मूर्तियाँ विभिन्न भारतीय राज्यों जैसे तमिल नाडु, महाराष्ट्र, कर्नाटक, केरल, राजस्थान, बिहार, उत्तराखण्ड में स्थापित हो चुकी हैं। उन्होंने अहमदाबाद नगर निगम से अनुबंध करके विभिन्न मूर्तियों का निर्माण किया जिन्हें नगर में स्थापित किया गया। उनके द्वारा निर्मित मोहनदास क्रमचन्द गाँधी और मार्टिन लूथर किंग की मूर्तियाँ फ्लोरिडा विश्वविद्यालय, जैक्सनविले, शिकागो और शेर्लोट का नगर, नॉर्थ केरोलिना में स्थापित किया गया।
जसुबेन का १४ जनवरी २०१३ को पूर्णहृदरोध के कारण निधन हो गया।